103. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ Αριθ.80221/1479/87 της 24 Σεπτ./26 Οκτ. 1987 (ΦΕΚ Β΄  562) Απόφαση Υπουργών Εθνικής Παιδείας και Θρησκευμάτων και Εμπορικής Ναυτιλίας για τις μεταγραφές μαθητών ΛΕΝ. Έχοντας υπόψη: α.Τις διατάξεις των άρθρ. 86 και 88 παρ. 5 του Νόμ. 1566/85 (ΦΕΚ 167 Α/85). β.Τις υπ’ αριθ. 80221/1959/19.10.83, 80221/ 1861/24.10.84 Κοινές αποφάσεις ΥΠΕΠΘ-ΥΕΝ. γ.Τις διατάξεις των Π.Δ. 9/1979, Π.Δ. 813/1977, Π.Δ. 818/1977 και Π.Δ. 639/82. δ.Την αριθ. Ε3/327/6.4.84 Απόφαση ΥΠΕΠΘ «Εγγραφές μετεγγραφέντων μαθητών στις σχολικές μονάδες της Μέσης Τεχνικής και Επαγγελματικής Εκπαίδευσης». ε.Τα ωρολόγια προγράμματα των Λυκείων Εμπορικού Ναυτικού. στ.Το γεγονός ότι δεν έχουν εκδοθεί ακόμη τα προβλεπόμενα από το Νόμ. 1566/85 Π.Δ/τα, αποφασίζουμε: 1.Επιτρέπεται η μεταγραφή μαθητών από Γενικά ή Τεχνικά επαγγελματικά Λύκεια στα Λύκεια Εμπορικού Ναυτικού στις ακόλουθες περιπτώσεις: α)Μαθητές που έχουν πραγματοποιήσει εγγραφή στην Α΄ τάξη του ενός τύπου Λυκείου μπορούν να μεταγραφούν στην Α΄ τάξη του άλλου. β)Μαθητές που απερρίφθησαν στην Α΄ τάξη του ενός τύπου Λυκείου μπορούν να μεταγραφούν στην Α΄ τάξη του άλλου τύπου. γ)Μαθητές που έχουν προαχθεί από την Α΄ τάξη του ενός τύπου Λυκείου μπορούν να μεταγραφούν στην Β΄ τάξη του άλλου τύπου. δ)Μαθητές που περάτωσαν την φοίτησή τους στην Β΄ ή Γ΄ τάξη του ενός τύπου Λυκείου, ανεξάρτητα από την προαγωγή ή απόρριψή τους, μπορούν να μεταγραφούν στην Β΄ τάξη του άλλου τύπου Λυκείου. 32.Δ.γ.100 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης 32.Δ.γ.101-103 ε)Απόφοιτοι ΛΕΝ εγγράφονται στην Β΄ τάξη των Τεχνικών και Επαγγελματικών Σχολών του Νόμ. 1566/85 (Νέου τύπου) προκειμένου να αποκτήσουν Πτυχίο ειδικότητας που έχουν, αλλά σε διαφορετική κατεύθυνση ή στην Α΄ τάξη και σε οποιαδήποτε ειδικότητα. ζ)Μαθητές οποιασδήποτε τάξης ΛΕΝ μπορούν να μεταγραφούν στην Α΄ τάξη των τεχνικών και Επαγγελματικών Σχολών του Νόμ. 1566/85 (Νέου Τύπου). η)Μαθητές ΛΕΝ/Πλοιάρχων οποιασδήποτε τάξης δύναται να μεταγράφονται σε αντίστοιχη τάξη Λυκείων Ναυτικής κατεύθυνσης του ΥΠΕΠΘ και αντίστοιχα. θ)Μαθητές ΛΕΝ νυχτερινής φοίτησης που έχουν προαχθεί στην Γ΄ τάξη δύναται να μεταγράφονται στην Γ΄ τάξη των Τεχνικών και Επαγγελματικών Λυκείων νυχτερινής φοίτησης του ΥΠΕΠΘ ή στην Β΄ τάξη των ιδίων Λυκείων ημερησίας φοίτησης και αντίστοιχα. 2.Οι παραπάνω μεταγραφές πραγματοποιούνται μέχρι 31 Οκτωβρίου κάθε έτους. 3.Μαθητές Γ΄ τάξης ΛΕΝ μπορούν να μεταγραφούν στην Γ΄ τάξη Λυκείων Τεχνικής-Επαγγελματικής Εκπαίδευσης ΥΠΕΠΘ, μόνο εφόσον υποβάλλουν δήλωση μέχρι 30 Σεπτεμβρίου ότι ζητούν την μεταγραφή για να παρακολουθήσουν δέσμη προπαρασκευαστικών μαθημάτων. Με τη μεταγραφή τους οι μαθητές αυτοί χάνουν το δικαίωμα λήψης Επαγγελματικού Πτυχίου Λυκείου Εμπορικού Ναυτικού και για να το αποκτήσουν πρέπει να επαναφοιτήσουν στην Γ΄ τάξη του ΛΕΝ. 4.Προ πάσης εγγραφής μεταγραφομένου μαθητού στα Λύκεια Εμπορικού Ναυτικού από τα Λύκεια αρμοδιότητας ΥΠΕΠΘ θα πρέπει να ενεργείται υγειονομική εξέταση του μαθητή από την ΥΕΑΝΕΘ βάσει παραπεμπτικού σημειώματος. Τα πιο πάνω παραπεμπτικά σημειώματα θα χορηγούνται στους ενδιαφερομένους όταν προσκομίσουν: α)Υπηρεσιακό Σημείωμα μεταγραφής από το Λύκειο από το οποίο προέρχεται ο μαθητής και Υπηρεσιακό Σημείωμα εγκρίσεως της μεταγραφής του Λυκείου στο οποίο πρόκειται να μεταγραφεί ο μαθητής. β)Βεβαίωση του Διευθυντή του Λυκείου, από το οποίο προέρχεται ο μαθητής για την μαθητική του κατάσταση. 5.Οι μεταγραφές μαθητών από ΛΕΝ σε ΛΕΝ της αυτής ειδικότητας ρυθμίζονται από το ΥΕΝ/ΔΟΑΣ. 6.Η διακοπή φοίτησης και διαγραφή μαθητή ΛΕΝ και η επιστροφή σ’ αυτού του πρωτοτύπου τίτλου σπουδών επιτρέπεται μετά από έγγραφη δήλωση του κηδεμόνα του. 7.Από την ισχύ της απόφασης αυτής καταργούνται οι κοινές αποφάσεις αριθ. 80221/1959/19.10.83 και 80221/1861/24.10.84. 8.Η απόφαση αυτή να δημοσιευθεί στην Εφημερίδα της Κυβέρνησης και να εφαρμοσθεί από την κοινοποίησή της. (Αντί για τη σελ. 350,7119(α) Σελ. 350,7119(β) Τεύχος ΙΒ-4-1 Σελ. 123 